QUI LATINA CARMINA SCRIPSERUNT. 36i 
omnium Jesuitarum longe cultissimum. Broukhusio adde Bur- 
mannos ad Propertium, Lotichium et Anthologiam Latinam, 
et Neocor. in Tom. III, Bibl. Nov. Libr. pag. 635. Heroica 
Wallii qualia sint, cognoscite ex lib. II, pag. 84, sqq., ad 
Lessium, de posthuino illius opéré, quo de quinquaginta 
Dei nominibus egerat. Equidem Latine nihil unquam legere 
memini, quo divini numinis majestas tanta majestate laudata 
est pag. 87 . 
« O opifex rerum, o mundi vitalis origo, 
» Tôt maria ambitus fluctu pulsantia terras, 
» Æternique amnes, et stagna immensa lacusque, 
.. Quid sunt, si fas e rébus c&mponere nostris 
» Tecum aliquid, nisi gutta leyis, quse mane recenti, 
» Cum rubet, et terras veniens irrorat Eous, 
» Defluit ? ilia udo trepidans in gramine splendet, 
» Par nitido argento, puræque simillima gcmmæ : 
» Mox sol exoriens radiis absumit et igni 
» Paulatim fugientem, aut spirans dissipât Eurus. 
» Vos quoque, vos, magni pars formosissima mundi, 
» Alti, immensi orbes, stellis ardentibus apti, 
» Quamquam indefesso labentia sæcula cursu 
« Exigitis, quamquam et menses variatis , et annum , 
» Alternasque Memes , gratosque reducitis æstus, 
» Et vernos flores, et frugiferos autumnos : 
» At non hoc estis, tota quod mente requiro. 
» Non tantum vobis lucis, tantumque nitoris. 
» Ut lychni, nostræque faces, et fumea tæd* 
» Lumina sideribus cedunt, ut sidéra soli : 
» Sic illi, qui vos radiis vestivit et auro 
» Ceditis. E tanto scintillæ absistitis igni. » 
Pulehrius sane et gravius Lessium laudavit hoc Ioco Wal- 
lius, quant vir eruditus in Act. Erud. Lips. A°. x683, pag. 5aa. 
Pag. 98 , postremum salutat amicum Surequium, in Para- 
guariam abeuntem, ut incolas feros ad meliorem Dei cultum 
46 
